title: Kommissionens gennemførelsesforordning (EU) 2018/1232 af 11. september 2018 om ændring af gennemførelsesforordning (EU) nr. 1354/2011 for så vidt angår EU-toldkontingenter for fårekød og gedekød med oprindelse i Norge og New Zealand

text:
                  14.9.2018

                  DA

                  Den Europæiske Unions Tidende

                  L 231/13

         KOMMISSIONENS GENNEMFØRELSESFORORDNING (EU) 2018/1232
         af 11. september 2018
         om ændring af gennemførelsesforordning (EU) nr. 1354/2011 for så vidt angår EU-toldkontingenter for fårekød og gedekød med oprindelse i Norge og New Zealand
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og b), og
         ud fra følgende betragtninger:

                     (1)

                     Kommissionens gennemførelsesforordning (EU) nr. 1354/2011 (2) fastsætter, at der skal åbnes EU-toldkontingenter for får, geder, fårekød og gedekød med oprindelse i bl.a. Norge og New Zealand.

                     (2)

                     Artikel 4 i gennemførelsesforordning (EU) nr. 1354/2011 fastsætter, at de toldkontingenter, der åbnes ved nævnte forordning, forvaltes i henhold til artikel 49-54 i Kommissionens gennemførelsesforordning (EU) 2015/2447 (3).

                     (3)

                     Rådets forordning (EF) nr. 992/95 (4) fastsætter, at der skal åbnes EU-toldkontingenter for import af visse landbrugsprodukter med oprindelse i Norge. I henhold til artikel 3 i nævnte forordning forvaltes de toldkontingenter, der åbnes ved nævnte forordning, i henhold til artikel 49-54 i gennemførelsesforordning (EU) 2015/2447.

                     (4)

                     Den Europæiske Union og Norge har indgået en aftale i form af brevveksling om yderligere handelspræferencer for landbrugsprodukter (herefter »aftalen med Norge«). Aftalen med Norge blev godkendt på Unionens vegne ved Rådets afgørelse (EU) 2018/760 (5).

                     (5)

                     Aftalen med Norge træder i kraft den første dag i den tredje måned efter datoen for deponering af det sidste godkendelsesinstrument. Den sidste deponering fandt sted den 16. juli 2018. Aftalen med Norge skal derfor træde i kraft den 1. oktober 2018. Bilag IV til aftalen med Norge foreskriver, at to kontingenter af produkter henhørende under KN-kode 0210 og 0204, som er fastsat ved henholdsvis forordning (EF) nr. 992/95 og gennemførelsesforordning (EU) nr. 1354/2011, konsolideres til ét toldkontingent.

                     (6)

                     Af hensyn til klarheden og retssikkerheden åbnes og forvaltes nævnte toldkontingent i overensstemmelse med Europa-Parlamentets og Rådets forordning (EU) nr. 952/2013 (6). Toldkontingentet for produkter henhørende under KN-kode 0204 med oprindelse i Norge bør derfor samtidig fjernes fra gennemførelsesforordning (EU) nr. 1354/2011 på grundlag af forordning (EU) nr. 1308/2013.

                     (7)

                     Den nye forordning om åbning af det toldkontingent for import af produkter med oprindelse i Norge, der skal vedtages i medfør af forordning (EU) nr. 952/2013, finder anvendelse fra den 1. oktober 2018. Den tilsvarende ændring af gennemførelsesforordning (EU) nr. 1354/2011 bør derfor finde anvendelse fra samme dato.

                     (8)

                     Med tiltrædelsen af Republikken Kroatien blev Unionens toldområde udvidet. Derfor indledte Unionen inden for rammerne af Verdenshandelsorganisationens (WTO's) regler forhandlinger med WTO-medlemmer, som har forhandlingsrettigheder med den tiltrædende medlemsstat, for at træffe aftale om en kompensationstilpasning.

                     (9)

                     En aftale i form af brevveksling mellem Den Europæiske Union og New Zealand i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dette lands tiltrædelse af Den Europæiske Union (herefter »aftalen med New Zealand«) blev undertegnet den 18. maj 2017. Ved Rådets afgørelse (EU) 2017/1363 (7) blev der givet bemyndigelse til undertegnelse af aftalen, og ved Rådets afgørelse (EU) 2018/1030 (8) blev aftalen indgået. Aftalen med New Zealand foreskriver, at der tilføjes en mængde på 135 ton (slagtekropsækvivalent) henhørende under KN-kode 0204 til det årlige toldkontingent, der tildeles New Zealand.

                     (10)

                     Med henblik på at sikre en hensigtsmæssig forvaltning af det toldkontingent, der er fastsat ved gennemførelsesforordning (EU) nr. 1354/2011, gøres den supplerende mængde tilgængelig den 1. oktober 2018.

                     (11)

                     Gennemførelsesforordning (EU) nr. 1354/2011 skal derfor ændres. Ændringerne bør finde anvendelse fra datoen for ikrafttrædelsen af aftalerne med Norge og New Zealand.

                     (12)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) nr. 1354/2011 erstattes af teksten i bilaget til nærværende forordning.

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. oktober 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. september 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  Kommissionens gennemførelsesforordning (EU) nr. 1354/2011 af 20. december 2011 om åbning af EU-toldkontingenter for får, geder, fårekød og gedekød (EUT L 338 af 21.12.2011, s. 36).

            (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

            (4)  Rådets forordning (EF) nr. 992/95 af 10. april 1995 om åbning og forvaltning af fællesskabstoldkontingenter for visse landbrugsprodukter og fiskerivarer med oprindelse i Norge (EFT L 101 af 4.5.1995, s. 1).

            (5)  Rådets afgørelse (EU) 2018/760 af 14. maj 2018 om indgåelse af en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (EUT L 129 af 25.5.2018, s. 1).

            (6)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

            (7)  Rådets afgørelse (EU) 2017/1363 af 17. juli 2017 om undertegnelse på Den Europæiske Unions vegne af aftalen i form af brevveksling mellem Den Europæiske Union og New Zealand i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dette lands tiltrædelse af Den Europæiske Union (EUT L 191 af 22.7.2017, s. 1).

            (8)  Rådets afgørelse (EU) 2018/1030 af 13. juli 2018 om indgåelse på Den Europæiske Unions vegne af aftalen i form af brevveksling mellem Den Europæiske Union og New Zealand i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dette lands tiltrædelse af Den Europæiske Union (EUT L 185 af 23.7.2018, s. 1).

            BILAG
            »

                     BILAG

                        FÅREKØD OG GEDEKØD (TON SLAGTEKROPSÆKVIVALENT) EU-TOLDKONTINGENTER

                                 KN-kode

                                 Værditold
                                 %

                                 Specifik told
                                 EUR/100 kg

                                 Løbenummer efter først til mølle-princippet

                                 Oprindelse

                                 Årlig mængde i ton slagtekropsækvivalent

                                 Levende dyr (koefficient = 0,47)

                                 Udbenet lammekød (1) (koefficient = 1,67)

                                 Udbenet fårekød (2) (koefficient = 1,81)

                                 Ikke udbenet kød og kroppe (koefficient = 1,00)

                                 0204

                                 Nul

                                 Nul

                                 —

                                 09.2101

                                 09.2102

                                 09.2011

                                 Argentina

                                 23 000

                                 —

                                 09.2105

                                 09.2106

                                 09.2012

                                 Australien

                                 19 186

                                 —

                                 09.2109

                                 09.2110

                                 09.2013

                                 New Zealand

                                 228 389

                                 —

                                 09.2111

                                 09.2112

                                 09.2014

                                 Uruguay

                                 5 800

                                 —

                                 09.2115

                                 09.2116

                                 09.1922

                                 Chile (3)

                                 8 000

                                 —

                                 09.2125

                                 09.2126

                                 09.0693

                                 Grønland

                                 100

                                 —

                                 09.2129

                                 09.2130

                                 09.0690

                                 Færøerne

                                 20

                                 —

                                 09.2131

                                 09.2132

                                 09.0227

                                 Tyrkiet

                                 200

                                 —

                                 09.2171

                                 09.2175

                                 09.2015

                                 Andre (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10 %

                                 Nul

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               «

               (1)  Og gedekød af kid.

               (2)  Og gedekød undtagen kød af kid.

               (3)  Toldkontingentet for Chile øges med 200 ton pr. år.

               (4)  Ved »andre« forstås alle WTO-medlemmer undtagen Argentina, Australien, New Zealand, Uruguay, Chile, Grønland og Island.

               (5)  Ved »Erga omnes« forstås alle oprindelser, herunder de lande, der er nævnt i denne tabel.


title: Kommissionens gennemførelsesforordning (EU) 2018/1234 af 12. september 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Marrone di Serino«/»Castagna di Serino« (BGB))

text:
                  14.9.2018

                  DA

                  Den Europæiske Unions Tidende

                  L 231/18

         KOMMISSIONENS GENNEMFØRELSESFORORDNING (EU) 2018/1234
         af 12. september 2018
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Marrone di Serino«/»Castagna di Serino« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Italiens ansøgning om registrering af betegnelsen »Marrone di Serino«/»Castagna di Serino« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Marrone di Serino«/»Castagna di Serino« registreres —

               VEDTAGET DENNE FORORDNING:

            Artikel 1
            Betegnelsen »Marrone di Serino«/»Castagna di Serino« (BGB) registreres.
            Betegnelsen i stk. 1 henviser til et produkt i kategori 1.6. Frugt, grønsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. september 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 75 af 28.2.2018, s. 6.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2018/1236 af 13. september 2018 om afslutning af undersøgelsen vedrørende den mulige omgåelse af de antidumpingforanstaltninger, der indførtes ved gennemførelsesforordning (EU) 2015/82 på importen af citronsyre med oprindelse i Folkerepublikken Kina, ved import af citronsyre afsendt fra Cambodja, uanset om varen er angivet med oprindelse i Cambodja eller ej

text:
                  14.9.2018

                  DA

                  Den Europæiske Unions Tidende

                  L 231/20

         KOMMISSIONENS GENNEMFØRELSESFORORDNING (EU) 2018/1236
         af 13. september 2018
         om afslutning af undersøgelsen vedrørende den mulige omgåelse af de antidumpingforanstaltninger, der indførtes ved gennemførelsesforordning (EU) 2015/82 på importen af citronsyre med oprindelse i Folkerepublikken Kina, ved import af citronsyre afsendt fra Cambodja, uanset om varen er angivet med oprindelse i Cambodja eller ej
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (i det følgende benævnt »grundforordningen«), særlig artikel 13 og artikel 14, stk. 5, og
         ud fra følgende betragtninger:
         1.   SAGSFORLØB

         1.1.   Tidligere undersøgelser og gældende foranstaltninger

                     (1)

                     Rådet indførte efter en antidumpingundersøgelse (i det følgende benævnt »den oprindelige undersøgelse«) en endelig antidumpingtold på importen af citronsyre med oprindelse i Folkerepublikken Kina (i det følgende benævnt »Kina«) ved forordning (EF) nr. 1193/2008 (2). Foranstaltningerne indførtes i form af en værditold på mellem 6,6 % og 42,7 %.

                     (2)

                     Ved gennemførelsesforordning (EU) 2015/82 (3) opretholdt Europa-Kommissionen (i det følgende benævnt »Kommissionen«) efter en udløbsundersøgelse og delvis interimsundersøgelse (i det følgende benævnt »de foregående undersøgelser«) i henhold til grundforordningens artikel 11, stk. 2 og 3, de endelige foranstaltninger og ændrede deres niveau. Den endelige gældende antidumpingtold på importen af citronsyre med oprindelse i Kina varierer nu mellem 15,3 % og 42,7 % (i det følgende benævnt »de gældende foranstaltninger«).

                     (3)

                     Ved gennemførelsesforordning (EU) 2016/32 (4) udvidede Kommissionen efter en antiomgåelsesundersøgelse i henhold til grundforordningens artikel 13 den antidumpingtold på 42,7 %, der er indført på importen af citronsyre med oprindelse i Kina, til at omfatte importen af citronsyre afsendt fra Malaysia, uanset om varen er angivet med oprindelse i Malaysia eller ej.

               1.2.   Anmodning

                     (4)

                     Kommissionen har modtaget en anmodning i henhold til grundforordningens artikel 13, stk. 3, og artikel 14, stk. 5, om en undersøgelse af den mulige omgåelse af de antidumpingforanstaltninger, der er indført på importen af citronsyre med oprindelse i Kina, ved import afsendt fra Cambodja, uanset om varen er angivet med oprindelse i Cambodja eller ej, og om at gøre denne import til genstand for registrering.

                     (5)

                     Anmodningen blev indgivet den 30. oktober 2017 af den EU-erhvervsgren, der fremstiller citronsyre.

                     (6)

                     Anmodningen indeholdt tilstrækkelige beviser for en ændring i handelsmønstret mellem Unionen, Kina og Cambodja, som syntes at skyldes en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden, nemlig omladning af den pågældende vare med oprindelse i Kina via Cambodja til Unionen, uanset om den havde gennemgået mindre forarbejdningsprocesser eller ej.

                     (7)

                     Anmodningen indeholdt ydermere tilstrækkelige beviser for, at den ovenfor beskrevne praksis undergravede de afhjælpende virkninger af de gældende antidumpingforanstaltninger både for så vidt angår mængder og priser, og for, at priserne på den undersøgte vare dumpes i forhold til den normale værdi, der tidligere er fastsat for den pågældende vare.

               1.3.   Den pågældende vare og den undersøgte vare

                     (8)

                     Den pågældende vare, der muligvis er genstand for omgåelse, er citronsyre (herunder trinatriumcitrat 2-hydrat (i det følgende benævnt »citronsalt«)), i øjeblikket henhørende under KN-kode ex 2918 14 00 (Taric-kode 2918140090) og ex 2918 15 00 (Taric-kode 2918150019) og med oprindelse i Folkerepublikken Kina (i det følgende benævnt »den pågældende vare«).

                     (9)

                     Den undersøgte vare er den samme som den, der er beskrevet i foregående betragtning, men afsendt fra Cambodja, uanset om den er angivet med oprindelse i Cambodja eller ej, i øjeblikket henhørende under samme KN-kode som den pågældende vare (i det følgende benævnt »den undersøgte vare«).

                     (10)

                     Det fremgik af undersøgelsen, at citronsyre og citronsalt, der eksporteres fra Kina til Unionen og afsendes fra Cambodja, har samme grundlæggende fysiske og kemiske egenskaber og samme anvendelsesformål, og de bør derfor anses for at være samme vare, jf. grundforordningens artikel 1, stk. 4.

               1.4.   Indledning

                     (11)

                     Kommissionen besluttede efter at have underrettet medlemsstaterne om, at der forelå tilstrækkelige beviser til at indlede en undersøgelse i henhold til grundforordningens artikel 13, stk. 3, og artikel 14, stk. 5, at indlede en undersøgelse af den mulige omgåelse af de antidumpingforanstaltninger, der er indført på importen den pågældende vare med oprindelse i Kina, og at gøre importen af citronsyre afsendt fra Cambodja, uanset om varen er angivet med oprindelse i Cambodja eller ej, til genstand for registrering.

                     (12)

                     Undersøgelsen blev indledt ved Kommissionens gennemførelsesforordning (EU) 2017/2300 af 13. december 2017 (5) (i det følgende benævnt »indledningsforordningen«).

               1.5.   Undersøgelsesperiode og rapporteringsperiode

                     (13)

                     Undersøgelsesperioden omfattede perioden fra 1. januar 2014 til 30. september 2017 (i det følgende benævnt »undersøgelsesperioden« eller »UP«). Der blev indhentet data for undersøgelsesperioden med henblik på bl.a. at undersøge den påståede ændring i handelsmønstret efter videreførelsen af foranstaltningerne og forhøjelsen af den endelige antidumpingtold ved gennemførelsesforordning (EU) 2015/82 og forekomsten af en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden. For perioden 1. oktober 2016 til 30. september 2017 (»i det følgende benævnt »rapporteringsperioden« eller »RP«) blev der indhentet mere detaljerede data med henblik på at undersøge, om importen undergravede de gældende foranstaltningers afhjælpende virkninger i form af priser og/eller mængder og forekomsten af dumping.

               1.6.   Undersøgelsen

                     (14)

                     Kommissionen underrettede officielt myndighederne i Kina og Cambodja, eksporterende producenter og forhandlere i disse lande og de importører i Unionen, som den vidste, var berørt af sagen, samt EU-erhvervsgrenen om indledningen af undersøgelsen. Der blev sendt spørgeskemaer/fritagelsesformularer til de producenter/eksportører i Cambodja og Kina og de importører i Unionen, som Kommissionen havde kendskab til, eller som gav sig til kende inden for de frister, der er fastsat i betragtning 16 i indledningsforordningen.

                     (15)

                     Interesserede parter fik mulighed for skriftligt at give deres mening til kende og anmode om at blive hørt inden for den frist, der er fastsat i indledningsforordningen.

                     (16)

                     En enkelt eksporterende producent fra Cambodja, Wang Kang Biochemical Co., Ltd. (i det følgende benævnt »WKB«), og fem importører fra Unionen indsendte svar på spørgeskemaerne/fritagelsesformularerne.

                     (17)

                     Der blev aflagt kontrolbesøg hos WKB i marts 2018.

                     (18)

                     Kommissionen hørte ligeledes adskillige regeringskontorer og -agenturer i Cambodja, herunder Handelsministeriet, Finansministeriet, Erhvervs- og Håndværksministeriet, toldmyndighederne og Cambodjas Udviklingsråd.

               2.   UNDERSØGELSESRESULTATER

         2.1.   Generelle betragtninger

                     (19)

                     I overensstemmelse med grundforordningens artikel 13, stk. 1, bør følgende elementer analyseres successivt for at vurdere en eventuel omgåelse:

                                 —

                                 om der var sket en ændring i handelsmønstret mellem Cambodja, Kina og Unionen

                                 —

                                 om denne ændring skyldtes praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af de gældende antidumpingforanstaltninger

                                 —

                                 om der foreligger beviser for skade eller for, at de afhjælpende virkninger af de gældende antidumpingforanstaltninger blev undergravet for så vidt angår priserne på og/eller mængderne af den undersøgte vare,

                                 —

                                 og om der foreligger bevis for dumping i forhold til de normale værdier, der tidligere var blevet fastsat for den pågældende vare.

               2.2.   Ændring i handelsmønstret

                     (20)

                     Ændringer i handelsmønstret mellem Cambodja, Kina og Unionen i UP analyseres på grundlag af import- og eksportstatistikker fra Cambodja,

                     (21)

                     I forbindelse med høringerne med Cambodjas toldmyndigheder fik Kommissionen adgang til databasen over alle import- og eksporttransaktioner i UP'en under position 2918 i det harmoniserede system (HS). Databasen gjorde det muligt at identificere år og måned for hver enkelt pågældende transaktion og indhente beskrivelser fra Cambodjas toldkodeks med op til otte cifre, detaljerede varebeskrivelser, navnet på eksportøren/importøren, transaktionens omfang og værdi, import-/oprindelses-/bestemmelsesland.

                     (22)

                     Derudover blev det i forbindelse med høringerne med Cambodjas Handelsministerium og Erhvervs- og Håndværksministerium bekræftet, at den eneste samarbejdsvillige eksporterende producent fra Cambodja, WKB, samtidig er den eneste eksisterende eksportør og producent af den undersøgte vare i Cambodja.

                     (23)

                     Den pågældende vare blev importeret til Cambodja, både direkte fra Kina, men også via Thailand og Vietnam, af den eneste eksporterende producent af den undersøgte vare i Cambodja, WKB, og af andre ikkeeksporterende virksomheder i Cambodja.

                     (24)

                     Den import, der blev foretaget af andre virksomheder, som primært er aktive i beklædnings- og tekstilindustrien, var af relativt begrænset omfang og gik til indenlandsk forbrug i Cambodja — foruden eksporten fra WKB er der ikke opført nogen eksporttransaktioner af citronsyre eller citronsalt i toldoptegnelserne. Denne import kan derfor undtages fra analysen af ændringen i handelsmønstret mellem Cambodja, Kina og Unionen.

                     (25)

                     WKB dukkede første gang op i Cambodjas toldstatistikker som importør af citronsyre i 2015. WKB's import er af betydeligt omfang i forhold til resten af Cambodjas import og viser tegn på en stigning i perioden fra 2015 til RP.

                     (26)

                     WKB dukkede ligeledes første gang op i eksportstatistikkerne som eksportør af citronsalt både til Unionen og til tredjelande i 2015.

                     (27)

                     Data om Cambodjas import af den pågældende vare med oprindelse i Kina og eksport af den undersøgte vare fra Cambodja til Unionen fremgår af tabellerne nedenfor. Det skal understreges, at eksportmængderne er langt højere end importmængderne, hvilket forklares i det følgende i kraft WKB's fremstillingsproces.

                        Tabel 1

                        Importmængde (ton) fra Kina til Cambodja

                                 2014

                                 2015

                                 2016

                                 RP

                                 WKB (*1)

                                 0

                                 2 250

                                 1 200

                                 2 990

                                 Andre virksomheder (*2)

                                 398

                                 497

                                 581

                                 533

                                    Samlet import

                                    398

                                    2 747

                                    1 781

                                    3 523

                                    Kilde: Cambodjas toldmyndigheder.

                        Tabel 2

                        Eksportmændge (ton) fra Cambodja

                                 2014

                                 2015

                                 2016

                                 RP

                                 WKB (*3)

                                 0

                                 872

                                 9 174

                                 24 221

                                 Andre virksomheder

                                 0

                                 0

                                 0

                                 0

                                    Samlet eksport
                                     (*4)

                                 0

                                 872

                                 9 174

                                 24 221

                                    Kilde: Cambodjas toldmyndigheder.

                     (28)

                     Stigningen i eksportmængden, både for eksporten fra Cambodja til Unionen og eksporten fra Kina til Cambodja, har fundet sted efter videreførelsen af foranstaltningerne og forhøjelsen af den endelige antidumpingtold ved gennemførelsesforordning (EU) 2015/82. Dette udgør en ændring i handelsmønstret mellem Kina og Cambodja på den ene side og mellem Cambodja og Unionen på den anden side.

               2.3.   Påstået omgåelse

         2.3.1.   Tilstrækkelig gyldig grund eller økonomisk begrundelse ud over indførelsen af antidumpingtolden

                     (29)

                     Ifølge resultaterne af undersøgelsen foreligger der tilstrækkelig gyldig grund eller økonomisk begrundelse for WKB's indledning af en økonomisk aktivitet eller etablering af en produktion i Cambodja. Det faktum, at en kinesisk investor har investeret i WKB, ændrer ikke disse resultater. Det bekræftes således, at hovedårsagen til, at produktionsanlæggene blev placeret i Cambodja, var en pakke med incitamenter, som den kinesiske investor blev tilbudt.

                     (30)

                     WKB blev etableret i 2014 (produktionen blev påbegyndt i 2015). Inden etableringen af WKB var »Er-Kang Group« (WKB's modervirksomhed) ikke involveret i fremstillingen af den pågældende vare i Kina. »Er-Kang Group« har heller ingen produktionsaktivitet i Malaysia, hvor foranstaltningerne for nylig blev forlænget ved forordning (EU) 2016/32.

                     (31)

                     Etableringen af WKB indgik som led i et større investeringsprojekt. Samtidig etablerede »Er-Kang Group« to andre virksomheder (en producent af stivelse og en producent af specialstivelse) på samme sted.

                     (32)

                     Beslutningen om at placere produktionen i Cambodja skyldtes i nogen grad adgangen til råvarer (maniok), men i endnu højere grad den pakke med incitamenter, som Cambodjas regering tilbød. Som bekræftet i forbindelse med høringerne med Cambodjas Udviklingsråd og Cambodjas Finansministerium blev »Er-Kang Group's« investering betragtet som et bistandsberettiget investeringsprojekt (i det følgende benævnt »QIP«). Hvis det opfylder visse kriterier vedrørende investeringsværdi og lokalt beskæftigelsesindhold (der fastsættes tærskler alt efter erhvervssektoren) og eksportforpligtelser, indebærer et QIP visse privilegier med hensyn til told på import og afgifter på importerede maskiner og råvarer og henstandsperioder for indkomstskat.

               2.3.2.   Påstand om omladning

                     (33)

                     Som anført i betragtning 6 bestod den påstand om omgåelse, der blev fremsat i anmodningen, i omladning af den pågældende vare via Cambodja til Unionen, uanset om den havde gennemgået mindre forarbejdningsprocesser eller ej.

                     (34)

                     For at vurdere denne påstand undersøgte Kommissionen, hvor store mængder og hvilken type af den pågældende vare, der importeres til Cambodja, uanset om fremstillingen eller visse stadier i fremstillingen af den undersøgte vare finder sted i Cambodja eller ej, detaljer vedrørende fremstillingsprocessen, og hvor store mængder og hvilke typer af den undersøgte vare, der eksporteres til Unionen.

                     (35)

                     Da den eneste eksportør af den undersøgte vare som anført i betragtning 22 er WKB, begrænsede Kommissionen sin undersøgelse til at omfatte denne virksomhed.

                     (36)

                     Undersøgelsen bekræftede, at WKB har en fuldstændig og aktiv produktionslinje (herunder gæringstanke) for den undersøgte vare, der er beliggende i Cambodja, og at den vare, der senere eksporteres til Unionen, fremstilles der.

                     (37)

                     Citronsyre anvendes som én af råvarerne i WKB's fremstillingsproces for citronsalt. Denne citronsyre importeres hovedsagligt fra Kina, men også fra Thailand. Valget af oprindelsesland er baseret på prisniveauer. Disse aktiviteter er dermed økonomisk rationelle og indebærer ikke nogen tegn på hensigt om omgåelse. Hvis det eneste formål var omgåelse af foranstaltningerne, ville WKB udelukkende importere fra Kina og derefter ganske enkelt eksportere varen til Unionen direkte eller efter mindre forarbejdninger.

                     (38)

                     Det skal desuden understreges, at der kun anvendes en relativt lille mængde citronsyre i fremstillingsprocessen i sammenligning med den endelige mængde citronsalt, der produceres. Der tilføres citronsyre på et sent stadie i fremstillingsprocessen for at sænke færdigvarens pH-værdi.

                     (39)

                     Til sidst skal det nævnes, at den citronsyre, som WKB importerer, uanset om den har oprindelse i Kina eller Thailand, efterfølgende hverken sælges eller eksporteres af virksomheden.

                     (40)

                     Konstateringerne i betragtning 37-39 blev bekræftet efter en kontrol på stedet af indkøb, lagerbevægelser for den pågældende råvare og fortegnelser over forbruget heraf samt lagerbeholdninger og salgsmængder af færdigvaren, dvs. citronsalt.

                     (41)

                     I lyset af disse konstateringer konkluderes det, at påstanden om henholdsvis omladning og omgåelse af de foranstaltninger, der er indført på importen fra Kina, via forsendelser fra Cambodja, ikke kan bekræftes. Citronsyre er en råvare (der importeres fra Kina eller Thailand), som anvendes af WKB i begrænsede mængder til fremstilling af citronsalt.

                     (42)

                     Efter offentliggørelsen fremsatte EU-erhvervsgrenen bemærkninger vedrørende disse konstateringer, som rejser tvivl med hensyn til den andel af citronsyre, der anvendes i fremstillingsprocessen for citronsalt, og med hensyn til den generelle behandling af citronsyre som råvare i fremstillingsprocessen for citronsalt. Ifølge EU-erhvervsgrenen er citronsyre et halvfabrikat snarere end en råvare, og er det i gæringsprocessen, at der dannes citronsyre, som senere forarbejdes for at blive til citronsalt.

                     (43)

                     I denne forbindelse skal det understreges, at den fremstillingsproces, som WKB anvender, er forskellig fra den fremstillingsproces, som EU-erhvervsgrenen anvender. Som anført i betragtning 37, 38 og 40 blev den mængde citronsyre, der indkøbes og anvendes i fremstillingsprocessen, dens oprindelse og det stadie, på hvilket den tilføres fremstillingsprocessen, kontrolleret på stedet hos WKB. Selv hvis EU-erhvervsgrenens påstande vedrørende fremstillingsprocessen blev bekræftet, ville de desuden ikke generelt få indvirkning på Kommissionens vurdering af omgåelsen af foranstaltningerne i lyset af konstateringerne i betragtning 49.

                     (44)

                     EU-erhvervsgrenen angav derudover, at WKB på sit officielle websted beskriver sig selv som producent af både citronsyre og citronsalt. Webstedet blev først ændret i september 2017, hvor citronsyre blev fjernet fra listen over produkter.

                     (45)

                     I denne henseende fremgår det klart af Cambodjas detaljerede toldstatistikker samt WKB's fortegnelser over produktion, indkøb og salg, at virksomheden aldrig har været involveret i fremstilling og/eller salg af citronsyre.

                     (46)

                     Som anført i betragtning 47-50 kan WKB's aktiviteter i Cambodja ikke betragtes som en mindre forarbejdning af varen med henblik på at undgå at svare antidumpingtold som påstået i anmodningen. Idet både citronsyre og citronsalt er omfattet af antidumpingforanstaltninger, udgør denne mindre forarbejdning desuden ikke en praksis, der er forskellig fra omladning, og undersøgelsen har vist, at WKB ikke foretager omladning.

               2.3.3.   Samleprocesser

                     (47)

                     Hvis det i løbet af undersøgelsen konstateres, at der via Cambodja foregår andre former for omgåelse, som er omfattet af grundforordningens artikel 13, end omladning, vil den pågældende praksis også blive undersøgt, jf. betragtning 12 i indledningsforordningen. Kommissionen undersøgte derfor, hvorvidt der finder samleprocesser sted i Cambodja, jf. grundforordningens artikel 13, stk. 2, og hvorvidt sådanne aktiviteter kunne udgøre en omgåelse.

                     (48)

                     For at konstatere, hvorvidt der foreligger omgåelse af antidumpingforanstaltningerne gennem samleprocesser, skal Kommissionen i overensstemmelse med grundforordningens artikel 13, stk. 2, litra b), undersøge, om de dele (råvarer), der anvendes i samleprocessen fra de lande, der er omfattet af antidumpingforanstaltninger, udgør 60 % eller derover af den samlede værdi af delene (råvarerne) i den samlede vare, og om værditilvæksten til de dele (råvarer), der blev indarbejdet, udgjorde under 25 % af produktionsomkostningerne.

                     (49)

                     I WKB's tilfælde blev det konstateret, at råvarer med oprindelse i det land, der er omfattet af foranstaltninger (dvs. Kina), ikke udgjorde 60 % eller mere af den samlede værdi af de råvarer, der anvendtes i fremstillingen af den undersøgte vare.

                     (50)

                     Da det af undersøgelsen fremgik, at kriteriet om 60 % ikke var opfyldt, og at samleprocessen ikke kan anses for at være omgåelse, jf. grundforordningens artikel 13, stk. 2, blev det ikke fundet nødvendigt at behandle det andet kriterium om en værditilvækst på 25 % af produktionsomkostningerne.

               2.3.4.   Konklusion vedrørende omgåelse

                     (51)

                     I lyset af betragtning 29-50 konkluderes det, at der ikke blev fundet beviser for omgåelse som omhandlet i grundforordningens artikel 13, stk. 1 og 2, for så vidt angår WKB's aktiviteter.

                     (52)

                     Da WKB tegner sig for 100 % af Cambodjas eksport af den undersøgte vare til Unionen i UP, kunne det ikke fastslås, at de gældende foranstaltninger, der finder anvendelse på import med oprindelse i Kina, omgås ved import afsendt fra Cambodja.

               2.4.   Undergravning af toldens afhjælpende virkninger og bevis for dumping

                     (53)

                     Da undersøgelsen viste, at de aktiviteter, der finder sted i Cambodja, ikke kan betragtes som omgåelse, jf. grundforordningens artikel 13, stk. 1 og 2, blev det ikke fundet nødvendigt at behandle disse aspekter.

               3.   AFSLUTNING AF UNDERSØGELSEN

                     (54)

                     På baggrund af konklusionerne i betragtning 51-52 bør denne antiomgåelsesundersøgelse afsluttes. Den registrering af import af den undersøgte vare, som blev indført ved indledningsforordningen, bør derfor indstilles, og nævnte forordning bør ophæves.

                     (55)

                     Interesserede parter blev underrettet om de væsentligste kendsgerninger og betragtninger, på grundlag af hvilke Kommissionen havde til hensigt at afslutte undersøgelsen, og fik lejlighed til at fremsætte bemærkninger. De modtagne bemærkninger var ikke af en sådan art, at de kunne ændre ved ovennævnte konklusioner.

                     (56)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1 —

               VEDTAGET DENNE FORORDNING:

            Artikel 1
            Den undersøgelse, der blev indledt ved Kommissionens gennemførelsesforordning (EU) 2017/2300, med henblik på at fastslå, om importen til Unionen af citronsyre (herunder trinatriumcitrat 2-hydrat) med oprindelse i Kina, i øjeblikket henhørende under KN-kode ex 2918 14 00 (Taric-kode 2918140090) og ex 2918 15 00 (Taric-kode 2918150019) og afsendt fra Cambodja, uanset om varen er angivet med oprindelse i Cambodja eller ej, omgår de foranstaltninger, der er indført ved Kommissionens gennemførelsesforordning (EU) 2015/82, afsluttes.

            Artikel 2
            Toldmyndighederne pålægges at indstille den registrering af importen, der indførtes ved artikel 2 i Kommissionens gennemførelsesforordning (EU) 2017/2300.

            Artikel 3
            Kommissionens gennemførelsesforordning (EU) 2017/2300 ophæves.

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. september 2018.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  Rådets forordning (EF) nr. 1193/2008 af 1. december 2008 om indførelse af en endelig antidumpingtold på importen af citronsyre med oprindelse i Folkerepublikken Kina og om endelig opkrævning af den midlertidige told (EUT L 323 af 3.12.2008, s. 1).

            (3)  Kommissionens gennemførelsesforordning (EU) 2015/82 af 21. januar 2015 om indførelse af en endelig antidumpingtold på importen af citronsyre med oprindelse i Den Kinesiske Folkerepublik efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 og om en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 15 af 22.1.2015, s. 8.).

            (4)  Kommissionens gennemførelsesforordning (EU) 2016/32 af 14. januar 2016 om udvidelse af den endelige antidumpingtold, der indførtes ved gennemførelsesforordning (EU) 2015/82, på importen af citronsyre med oprindelse i Folkerepublikken Kina, til også at omfatte importen af citronsyre afsendt fra Malaysia, uanset om varen er angivet med oprindelse i Malaysia eller ej (EUT L 10 af 15.1.2016, s. 3).

            (5)  Kommissionens gennemførelsesforordning (EU) 2017/2300 af 12. december 2017 om indledning af en undersøgelse vedrørende den mulige omgåelse af de antidumpingforanstaltninger, der indførtes ved gennemførelsesforordning (EU) 2015/82 på importen af citronsyre med oprindelse i Folkerepublikken Kina, ved import af citronsyre afsendt fra Cambodja, uanset om varen er angivet med oprindelse i Cambodja eller ej, og om at gøre denne import til genstand for registrering (EUT L 329 af 13.12.2017, s. 39).

            (*1)  kun citronsyre

            (*2)  citronsyre og citronsalt

            (*3)  kun citronsalt

            (*4)  eksporten til EU udgør fortsat mellem 55 % til 85 % af den samlede eksport


title: Kommissionens gennemførelsesforordning (EU) 2018/1235 af 12. september 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Αγκινάρα Ιρίων« (Agkinara Irion) (BGB))

text:
                  14.9.2018

                  DA

                  Den Europæiske Unions Tidende

                  L 231/19

         KOMMISSIONENS GENNEMFØRELSESFORORDNING (EU) 2018/1235
         af 12. september 2018
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Αγκινάρα Ιρίων« (Agkinara Irion) (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Grækenlands ansøgning om registrering af betegnelsen »Αγκινάρα Ιρίων« (Agkinara Irion) er blevet offentliggjort i Den Europæiske Unions Tidende, jf. artikel 50, stk. 2, litra a), i forordning (EU) nr. 1151/2012 (2).

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Αγκινάρα Ιρίων« (Agkinara Irion) registreres —

               VEDTAGET DENNE FORORDNING:

            Artikel 1
            Betegnelsen »Αγκινάρα Ιρίων« (Agkinara Irion) (BGB) registreres.
            Betegnelsen i stk. 1 henviser til et produkt i kategori 1.6. Frugt, grøntsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. september 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 53 af 13.2.2018, s. 7.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Rådets gennemførelsesforordning (EU) 2018/1231 af 13. september 2018 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

text:
                  14.9.2018

                  DA

                  Den Europæiske Unions Tidende

                  L 231/11

         RÅDETS GENNEMFØRELSESFORORDNING (EU) 2018/1231
         af 13. september 2018
         om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 5,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 30. august 2017 forordning (EU) 2017/1509.

                     (2)

                     Den 8. august 2018 ændrede De Forenede Nationers Sikkerhedsråds komité, der er nedsat i medfør af De Forenede Nationers Sikkerhedsråds resolution 1718 (2006), opførelsen på listen af en enhed, der er omfattet af restriktive foranstaltninger.

                     (3)

                     Bilag XIII til forordning (EU) 2017/1509 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag XIII til forordning (EU) 2017/1509 ændres som anført i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. september 2018.

                  På Rådets vegne

               J. BOGNER-STRAUSS

                  Formand

            (1)  EUT L 224 af 31.8.2017, s. 1.

            BILAG
            I bilag XIII til forordning (EU) 2017/1509 affattes punkt 71 under overskriften »b) Juridiske personer, enheder og organer« således:

                           Navn

                           Kaldenavn

                           Sted

                           Dato for FN's opførelse på listen

                           Andre oplysninger

                           »71.

                           PRO-GAIN GROUP CORPORATION

                           30.3.2018

                           Selskab ejet eller kontrolleret af Tsang Yung Yuan og involveret i ulovlige overførsler af kul fra DPRK.«


title: Kommissionens gennemførelsesforordning (EU) 2018/1500 af 9. oktober 2018 om ikke at forny godkendelsen af aktivstoffet thiram og om forbud mod anvendelse og salg af frø, som er behandlet med plantebeskyttelsesmidler, der indeholder thiram, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  10.10.2018

                  DA

                  Den Europæiske Unions Tidende

                  L 254/1

         KOMMISSIONENS GENNEMFØRELSESFORORDNING (EU) 2018/1500
         af 9. oktober 2018
         om ikke at forny godkendelsen af aktivstoffet thiram og om forbud mod anvendelse og salg af frø, som er behandlet med plantebeskyttelsesmidler, der indeholder thiram, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, artikel 49, stk. 2, og artikel 78, stk. 2, og
         ud fra følgende betragtninger:

                     (1)

                     Thiram blev ved Kommissionens direktiv 2003/81/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet thiram, jf. del A i bilaget til gennemførelsesforordning (EU) nr. 540/2011, udløber den 30. april 2019.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af thiram inden for den tidsfrist, der er fastsat i nævnte artikel.

                     (5)

                     Ansøgeren fremlagde de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 20. januar 2016.

                     (7)

                     Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 27. januar 2017 fremsendte autoriteten sin konklusion (6) om, hvorvidt thiram kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Autoriteten påviste en stor akut risiko for forbrugere og arbejdstagere ved anvendelse af thiram ved bladsprøjtning. Den påviste desuden en stor risiko for fugle og pattedyr ved de vurderede repræsentative anvendelser, herunder frøbehandling, selv når der tages højde for anvendelsen af højere raffinement i risikovurderingen. Der kunne ikke på baggrund af de ufuldstændige oplysninger om metabolit M1 udledes nogen definition for restkoncentrationer i forbindelse med risikovurdering, så derfor kunne vurderingen af risikoen for forbrugerne ved indtag via kosten ikke fuldføres, og maksimalgrænseværdierne kunne ikke fastsættes. Desuden kunne autoriteten ikke på baggrund af de tilgængelige oplysninger udelukke, at der dannes N-nitrosodimethylamin (NDMA), et problematisk stof i betragtning af dets iboende farer, i drikkevand, når overfladevand og grundvand indeholdende thiram og dets metabolit DMCS udsættes for vandbehandlingsprocesser. På baggrund af de begrænsede tilgængelige oplysninger konkluderede autoriteten desuden, at risikoen er høj for vandorganismer, når disse udsættes for DMCS. Desuden kunne autoriteten ikke på baggrund af de tilgængelige oplysninger drage konklusioner vedrørende de potentielt hormonforstyrrende egenskaber ved thiram.

                     (9)

                     Kommissionen opfordrede ansøgeren til at fremsætte bemærkninger til autoritetens konklusion. Derudover opfordrede Kommissionen i henhold til artikel 14, stk. 1, tredje afsnit, i gennemførelsesforordning (EU) nr. 844/2012 ansøgeren til at fremsætte sine bemærkninger til udkastet til vurderingsrapport vedrørende fornyelse. Ansøgeren fremsatte sine bemærkninger, som er blevet nøje gennemgået.

                     (10)

                     Selv med de af ansøgeren fremsatte argumenter kan problemerne vedrørende stoffet imidlertid ikke siges at være løst.

                     (11)

                     Derfor kan det med hensyn til et eller flere repræsentative anvendelsesformål for mindst et plantebeskyttelsesmiddel ikke fastslås, at godkendelseskriterierne i artikel 4 i forordning (EF) nr. 1107/2009 er opfyldt. Godkendelsen af aktivstoffet thiram bør derfor ikke fornyes, jf. artikel 20, stk. 1, litra b), i nævnte forordning.

                     (12)

                     Den 18. maj 2018 skrev ansøgeren til Kommissionen for at trække de repræsentative anvendelser vedrørende bladsprøjtning tilbage fra ansøgningen om fornyelse.

                     (13)

                     Gennemførelsesforordning (EU) nr. 540/2011 bør derfor ændres.

                     (14)

                     Under hensyntagen til den risiko, der er konstateret for fugle og vilde pattedyr i forbindelse med behandlet frø, bør markedsføring og anvendelse af frø, der er behandlet med plantebeskyttelsesmidler indeholdende thiram, forbydes.

                     (15)

                     Forbuddet mod markedsføring og anvendelse af behandlet frø bør finde anvendelse fra den 31. januar 2020 for at sikre en tilstrækkelig overgangsperiode for frøforsyningskæden under hensyntagen til den begrænsede rådighed af frø, som ikke er behandlet med midler indeholdende thiram.

                     (16)

                     Medlemsstaterne bør have tilstrækkelig tid til at tilbagekalde godkendelser af plantebeskyttelsesmidler, der indeholder thiram.

                     (17)

                     For plantebeskyttelsesmidler, der indeholder thiram, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periodeudløbe senest den 30. april 2019 for plantebeskyttelsesmidler, som anvendes til bladsprøjtning, og senest den 30. januar 2020 for andre plantebeskyttelsesmidler, herunder midler til frøbehandling.

                     (18)

                     Udløbsdatoen for thiram blev ved Kommissionens gennemførelsesforordning (EU) 2018/524 (7) forlænget til den 30. april 2019 for at gøre det muligt at afslutte fornyelsesprocessen, inden godkendelsen af stoffet udløber. Da der er truffet en afgørelse forud for den forlængede udløbsdato, bør nærværende forordning finde anvendelse hurtigst muligt.

                     (19)

                     Denne forordning er ikke til hinder for, at der kan indgives en ny ansøgning vedrørende thiram i henhold til artikel 7 i forordning (EF) nr. 1107/2009.

                     (20)

                     Den Stående Komité for Planter, Dyr, Fødevarer og Foder har ikke afgivet en udtalelse inden for den tidsfrist, der var fastsat af formanden. Det blev anset for at være nødvendigt med en gennemførelsesretsakt, og formanden forelagde udkastet til en gennemførelsesretsakt for appeludvalget til yderligere drøftelse. Appeludvalget har ikke afgivet udtalelse —

               VEDTAGET DENNE FORORDNING:

            Artikel 1
            Ikke-fornyelse af godkendelsen af aktivstoffet
            Godkendelsen af aktivstoffet thiram fornyes ikke.

            Artikel 2
            Ændring af gennemførelsesforordning (EU) nr. 540/2011
            I del A i bilaget til gennemførelsesforordning (EU) nr. 540/2011 udgår række 73 om thiram.

            Artikel 3
            Forbud mod markedsføring af behandlede frø
            Frø, som er behandlet med plantebeskyttelsesmidler, der indeholder thiram, må ikke anvendes eller markedsføres.

            Artikel 4
            Overgangsforanstaltninger
            Medlemsstaterne tilbagekalder godkendelser af plantebeskyttelsesmidler, der indeholder thiram som aktivstof, senest den 30. januar 2019.

            Artikel 5
            Afviklingsperiode
            Eventuelle afviklingsperioder, som medlemsstaterne bevilger i henhold til artikel 46 i forordning (EF) nr. 1107/2009, skal være så korte som muligt og udløbe senest den 30. april 2019 for plantebeskyttelsesmidler, som anvendes til bladsprøjtning, og senest den 30. januar 2020 for andre plantebeskyttelsesmidler, herunder midler til frøbehandling.

            Artikel 6
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Artikel 3 finder anvendelse fra den 31. januar 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2003/81/EF af 5. september 2003 om ændring af Rådets direktiv 91/414/EØF for at optage molinat, thiram og ziram som aktivstoffer (EUT L 224 af 6.9.2003, s. 29).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  Den Europæiske Fødevaresikkerhedsautoritet (EFSA), 2016. Conclusion on the peer review of the pesticide risk assessment of the active substance thiram. EFSA Journal 2017;15(7):4700 [29 s.]. doi:10.2903/j.efsa.2017.4700.

            (7)  Kommissionens gennemførelsesforordning (EU) 2018/524 af 28. marts 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne Bacillus subtilis (Cohn 1872) stamme QST 713, identisk med stamme AQ 713, clodinafop, clopyralid, cyprodinil, dichlorprop-P, fosetyl, mepanipyrim, metconazol, metrafenon, pirimicarb, Pseudomonas chlororaphis stamme: MA 342, pyrimethanil, quinoxyfen, rimsulfuron, spinosad, thiacloprid, thiamethoxam, thiram, tolclofos-methyl, triclopyr, trinexapac, triticonazol og ziram (EUT L 88 af 4.4.2018, s. 4).


title: Kommissionens gennemførelsesforordning (EU) 2018/1586 af 22. oktober 2018 om indrømmelse af dispensation fra Rådets forordning (EF) nr. 1967/2006 for så vidt angår mindsteafstanden fra kysten, mindstedybden for og forbuddet mod fiskeri med strandvod hen over beskyttede levesteder i Kroatiens territorialfarvande

text:
                  23.10.2018

                  DA

                  Den Europæiske Unions Tidende

                  L 264/16

         KOMMISSIONENS GENNEMFØRELSESFORORDNING (EU) 2018/1586
         af 22. oktober 2018
         om indrømmelse af dispensation fra Rådets forordning (EF) nr. 1967/2006 for så vidt angår mindsteafstanden fra kysten, mindstedybden for og forbuddet mod fiskeri med strandvod hen over beskyttede levesteder i Kroatiens territorialfarvande
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1967/2006 af 21. december 2006 om forvaltningsforanstaltninger til bæredygtig udnyttelse af fiskeressourcerne i Middelhavet (1), særlig artikel 4, stk. 5, og artikel 13, stk. 5 og 10, og
         ud fra følgende betragtninger:

                     (1)

                     I henhold til artikel 4, stk. 1, i forordning (EF) nr. 1967/2006 er det forbudt at anvende trawl, skrabere, snurpenot, vod brugt fra fartøj, strandvod eller lignende redskaber til fiskeri hen over havgræsenge af især Posidonia oceanica eller af andre marine frøplanter.

                     (2)

                     Kommissionen kan efter anmodning fra en medlemsstat indrømme dispensation fra artikel 4, stk. 1, første afsnit, i forordning (EF) nr. 1967/2006, såfremt en række betingelser fastsat i artikel 4, stk. 5, er opfyldt.

                     (3)

                     I henhold til artikel 13, stk. 1, i forordning (EF) nr. 1967/2006 er det forbudt at anvende trukne redskaber inden for 3 sømil fra kysten eller inden for 50 m-dybdekurven, hvis en sådan dybde nås tættere på kysten.

                     (4)

                     Kommissionen kan efter anmodning fra en medlemsstat indrømme dispensation fra artikel 13, stk. 1, i forordning (EF) nr. 1967/2006, såfremt en række betingelser, fastsat i artikel 13, stk. 1, andet afsnit, artikel 13, stk. 5 og 9, er opfyldt.

                     (5)

                     Den 26. januar 2016 modtog Kommissionen en anmodning fra Kroatien om dispensation fra artikel 13, stk. 1, første afsnit, i nævnte forordning vedrørende traditionelt »šabakun«-strandvodsfiskeri med stormaskede net efter stor ravfisk (Seriola dumerili), traditionelt »oližnica«-strandvodsfiskeri efter stor stribefisk (Atherina boyeri) og traditionelt »girarica«- og »migavica«-strandvodsfiskeri efter slank pikarel (Spicara smaris) i Kroatiens territorialfarvande.

                     (6)

                     I samme ombæring anmodede Kroatien om dispensation fra artikel 4, stk. 1, første afsnit, i forordning (EF) nr. 1967/2006 vedrørende traditionelt »girarica«- og »migavica«-strandvodsfiskeri efter slank pikarel (Spicara smaris).

                     (7)

                     Anmodningen vedrører fiskeri, som Kroatien allerede har givet tilladelse til, og omfatter fartøjer, der kan dokumentere, at de har udøvet det pågældende fiskeri i mere end fem år, og som fisker i henhold til en forvaltningsplan, der er gennemført af Kroatien ved ministeriel bekendtgørelse (2) af 30. marts 2018 i overensstemmelse med artikel 19, stk. 2, i forordning (EF) nr. 1967/2006 (i det følgende benævnt »den kroatiske forvaltningsplan«).

                     (8)

                     Den Videnskabelige, Tekniske og Økonomiske Komité for Fiskeri (STECF) vurderede i april og oktober 2016 Kroatiens anmodning om dispensation og den dertil hørende forvaltningsplan. STECF bemærkede, at der var brug for yderligere oplysninger om de anvendte fiskeriredskaber, bifangster, overvågning og flere videnskabelige data. Kroatien fremsendte de behørige oplysninger til Kommissionen og reviderede følgelig sin forvaltningsplan, idet der blev indført yderligere kontrolforanstaltninger, flådeforvaltning, dataindsamling og overvågning.

                     (9)

                     De dispensationer, som Kroatien har anmodet om, opfylder betingelserne i artikel 4, stk. 5, og artikel 13, stk. 5 og 9, i forordning (EF) nr. 1967/2006.

                     (10)

                     Der er navnlig særlige geografiske begrænsninger, dels i form af Kroatiens særlige morfologi, idet landet har en lang kystlinje og mange øer, dels målarternes geografiske udbredelse, idet de udelukkende forekommer visse specifikke steder og i visse specifikke områder i kystfarvandene på mindre end 50 m dybde. Fiskepladserne er derfor begrænsede.

                     (11)

                     Hvad angår fiskeri efter pikarel vedrører anmodningen fiskeri fra fartøjer med en længde overalt på mindre end eller lig med 12 m og en motoreffekt på mindre end eller lig med 85 kW med bundtrukne redskaber, der traditionelt udføres på Posidonia-bevoksninger, i overensstemmelse med artikel 4, stk. 5, første afsnit, i forordning (EF) nr. 1967/2006. Derudover vedrører pikarelfiskeriet ca. 5 % af det område, der er dækket af havgræsenge af Posidonia oceanica inden for det område, der er omfattet af forvaltningsplanen, og mindre end 5 % af havgræsengene i Kroatiens territorialfarvande i overensstemmelse med kravene i artikel 4, stk. 5, første afsnit, nr. ii) og iii), i forordning (EF) nr. 1967/2006.

                     (12)

                     Dette fiskeri kan ikke udøves med andre redskaber, eftersom det kun er strandvodsfartøjer, der har de tekniske egenskaber, som er nødvendige til udøvelsen af denne type fiskeri.

                     (13)

                     Det pågældende fiskeri har desuden ingen væsentlig indvirkning på havmiljøet, eftersom strandvod er et meget selektivt redskab, og eftersom de ikke rører havbunden og ikke kan bruges hen over havbundsområdet Posidonia oceanica.

                     (14)

                     Anmodningen omfatter 87 fartøjer. Dispensationen, som Kroatien har anmodet om, vedrører således et begrænset antal fartøjer, navnlig set i forhold til det store område, som den flåde, der anvender denne type redskaber, fisker i, og den repræsenterer mindre end 1 % af den samlede flåde og 2 % af bruttotonnagen.

                     (15)

                     Disse fartøjer er opført på en liste, der er sendt til Kommissionen i overensstemmelse med artikel 13, stk. 9, i forordning (EF) nr. 1967/2006.

                     (16)

                     Den kroatiske forvaltningsplan fastsætter alle relevante definitioner for det berørte fiskeri og sikrer, at fiskeriindsatsen ikke intensiveres i fremtiden, jf. artikel 13, stk. 9, i forordning (EF) nr. 1967/2006, eftersom der kun vil blive udstedt fiskeritilladelser til 87 fartøjer, som Kroatien har udstedt tilladelse til. I den forbindelse bør det bemærkes, at der i overensstemmelse med den kroatiske forvaltningsplan og den ministerielle afgørelse ikke er planer om at udlægge fiskepladser for »migavica«-, »girarica«- og »šabakun«-strandvodsfiskeri i det fiskeriområde, der er opgivet som »A«, mens »oližnica«-strandvodsfiskeri kun er tilladt i de underområder, der er opgivet som »E4« og »F2«. Desuden er strandvodsfiskeri forbudt i områder, der er udpeget som nationalparker og særlige naturtyper.

                     (17)

                     Det berørte fiskeri opfylder kravene i artikel 4 i forordning (EF) nr. 1967/2006. Nettene trækkes igennem vandsøjlen og rører således ikke havbunden.

                     (18)

                     Kravene i artikel 8, stk. 1, litra h), i forordning (EF) nr. 1967/2006 finder ikke anvendelse, da de vedrører trawlere.

                     (19)

                     Hvad angår kravet om overholdelse af artikel 9, stk. 3, i forordning (EF) nr. 1967/2006 om fastsættelse af mindstemaskestørrelsen for traditionelt »oližnica«-strandvodsfiskeri efter stor stribefisk (Atherina boyeri) bemærker Kommissionen, at Kroatien i sin forvaltningsplan har indrømmet dispensation fra disse bestemmelser, jf. nævnte forordnings artikel 9, stk. 7, eftersom det pågældende fiskeri er meget selektivt, kun har en ubetydelig indvirkning på havmiljøet og ikke er omfattet af bestemmelserne i forordningens artikel 4, stk. 5.

                     (20)

                     Kommissionen bemærker, at Kroatien i sin forvaltningsplan ikke har indrømmet dispensation fra bestemmelserne i artikel 9, stk. 3, i forordning (EF) nr. 1967/2006 vedrørende traditionelt »šabakun«-strandvodsfiskeri med stormaskede net efter stor ravfisk (Seriola dumerili) og traditionelt »girarica«- og »migavica«-strandvodsfiskeri efter slank pikarel (Spicara smaris).

                     (21)

                     De pågældende fiskeriaktiviteter finder sted meget tæt på kysten og berører derfor ikke andre fartøjers aktiviteter.

                     (22)

                     Forvaltningsplanen sikrer, at fangster af arter, der er opført i bilag III til forordning (EF) nr. 1967/2006, er minimale, eftersom målarterne er stor ravfisk (Seriola dumerili), stor stribefisk (Atherina boyeri) og pikarel (Spicara smaris), der ikke er opført i bilag III til forordning (EF) nr. 1967/2006, og eftersom fiskeriet er meget selektivt.

                     (23)

                     Fiskeriet er meget selektivt og er ikke rettet mod blæksprutter.

                     (24)

                     Forvaltningsplanen omfatter foranstaltninger til overvågning af fiskeriet, jf. artikel 4, stk. 5, femte afsnit, og artikel 13, stk. 9, tredje afsnit, i forordning (EF) nr. 1967/2006, og opfylder således betingelserne i artikel 14 i Rådets forordning (EF) nr. 1224/2009 (3).

                     (25)

                     De dispensationer, der anmodes om, bør derfor indrømmes.

                     (26)

                     Kroatien bør regelmæssigt aflægge rapport til Kommission i overensstemmelse med den overvågningsplan, der er fastsat i den kroatiske forvaltningsplan.

                     (27)

                     Ved at begrænse dispensationens varighed vil det være muligt at sikre, at der hurtigt kan træffes korrigerende forvaltningsforanstaltninger, hvis den rapport, der forelægges Kommissionen, skulle vise en ringe bevaringsstatus for de udnyttede bestande, samtidig med at det giver mulighed for at udbygge det videnskabelige grundlag for en forbedret forvaltningsplan.

                     (28)

                     Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

               VEDTAGET DENNE FORORDNING:

            Artikel 1
            Dispensation

               1.   Artikel 4, stk. 1, i forordning (EF) nr. 1967/2006 finder ikke anvendelse på »girarica«- og »migavica«-strandvodsfiskeri efter pikarel (Spicara smaris) i Kroatiens territorialfarvande.

               2.   Artikel 13, stk. 1, første afsnit, i forordning (EF) nr. 1967/2006 finder ikke anvendelse på følgende fiskeri i Kroatiens territorialfarvande:

                           a)

                           »šabakun«-strandvodsfiskeri med stormaskede net efter stor ravfisk (Seriola dumerili)

                           b)

                           »oližnica«-strandvodsfiskeri efter stor stribefisk (Atherina boyeri) og

                           c)

                           »girarica«- og »migavica«-strandvodsfiskeri efter pikarel (Spicara smaris).

               3.   Strandvodsfiskeri som omhandlet i stk. 1 og 2 kan anvendes af fartøjer:

                           a)

                           som er forsynet med et registreringsnummer som anført i den forvaltningsplan, som Kroatien har vedtaget i henhold til artikel 19 i forordning (EF) nr. 1967/2006

                           b)

                           som kan dokumentere, at de har udøvet det pågældende fiskeri i mere end fem år, og ikke bevirker, at fiskeriindsatsen øges, og

                           c)

                           som har en fiskeritilladelse og fisker i henhold til den kroatiske forvaltningsplan.

            Artikel 2
            Overvågningsplan og rapport
            Senest tre år efter datoen for nærværende forordnings ikrafttræden sender Kroatien Kommissionen en rapport, der udfærdiges i overensstemmelse med den overvågningsplan, der er fastlagt i den kroatiske forvaltningsplan.

            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 26. oktober 2018 til den 26. oktober 2021.

            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 22. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 36 af 8.2.2007, s. 6.

            (2)  Pravilnik o obavljanju gospodarskog ribolova na moru obalnim mrežama potegačama, Narodne Novine, OJ 30/2018, som ændret ved Pravilnik o izmjeni Pravilnika o obavljanju gospodarskog ribolova na moru obalnim mrežama potegačama, OJ 49/2018.

            (3)  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).


title: Rådets gennemførelsesforordning (EU) 2018/1654 af 6. november 2018 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

text:
                  7.11.2018

                  DA

                  Den Europæiske Unions Tidende

                  L 276/3

         RÅDETS GENNEMFØRELSESFORORDNING (EU) 2018/1654
         af 6. november 2018
         om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 5,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 30. august 2017 forordning (EU) 2017/1509.

                     (2)

                     De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 1718 (2006) (»Sikkerhedsrådets komité«), udpegede den 3. oktober 2017 fire skibe til et forbud mod havneindsejling.

                     (3)

                     Sikkerhedsrådets komité udpegede den 28. december 2017 yderligere fire skibe til et forbud mod havneindsejling.

                     (4)

                     Sikkerhedsrådets komité udpegede den 30. marts 2018 15 skibe til en indefrysning af aktiver og 25 skibe til et forbud mod havneindsejling. Disse skibe er opført i bilag XIV til forordning (EU) 2017/1509.

                     (5)

                     Yderligere supplerende oplysninger vedrørende nogle af disse skibe er blevet offentliggjort af Sikkerhedsrådets komité på listen over udpegede skibe.

                     (6)

                     Bilag XIV til forordning (EU) 2017/1509 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag XIV til forordning (EU) 2017/1509 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. november 2018.

                  På Rådets vegne

               H. LÖGER

                  Formand

            (1)  EUT L 224 af 31.8.2017, s. 1.

            BILAG

                        1)

                        I bilag XIV til forordning (EU) 2017/1509 affattes punkt 1 til 15 under overskriften »A. Fartøjer, som er omfattet af beslaglæggelse« således:

                                    »Skibets navn

                                    IMO-nummer

                                    Udpeget som økonomisk ressource for

                                    Dato for FN's opførelse på listen

                                    1.

                                    CHON MYONG 1
                                    Det nordkoreanske olietankskib CHON MYONG 1 foretog en skibsoverførsel, sandsynligvis af olie, i slutningen af december 2017.

                                    8712362

                                    30.3.2018

                                    2.

                                    AN SAN 1
                                    Det nordkoreanske tankskib AN SAN 1 var involveret i skibsoverførsler, sandsynligvis af olie, i slutningen af januar 2018.

                                    7303803

                                    30.3.2018

                                    3.

                                    YU PHYONG 5
                                    Det nordkoreanske handelsskib YU PHONG 5 importerede raffinerede olieprodukter til Nampo, DPRK, den 29. november 2017 gennem en skibsoverførsel foretaget den 26. november 2017.

                                    8605026

                                    30.3.2018

                                    4.

                                    SAM JONG 1
                                    Det nordkoreanske handelsskib SAM JONG 1 var involveret i skibsoverførsler af olie i slutningen af januar 2018.

                                    8405311

                                    30.3.2018

                                    5.

                                    SAM JONG 2
                                    Det nordkoreanske handelsskib SAM JONG 2 var involveret i skibsoverførsler af olie i slutningen af januar 2018.

                                    7408873

                                    30.3.2018

                                    6.

                                    SAM MA 2
                                    Det nordkoreanske olietankskib SAM MA 2 importerede raffinerede olieprodukter i oktober, begyndelsen af november og midten af november 2017 gennem adskillige skibsoverførsler.

                                    8106496

                                    30.3.2018

                                    7.

                                    YU JONG 2
                                    Det nordkoreanske olietankskib YU JONG 2 var involveret i skibsoverførsler af olie i november 2017. YU JONG 2 var også involveret i en skibsoverførsel, sandsynligvis af olie, med MIN NING DE YOU 078 den 16. februar 2018.

                                    8604917

                                    30.3.2018

                                    8.

                                    PAEK MA
                                    Det nordkoreanske skib PAEK MA var involveret i skibsoverførsler af olie i midten af januar 2018.

                                    9066978

                                    30.3.2018

                                    9.

                                    JI SONG 6
                                    Det nordkoreanske tankskib JI SONG 6 var involveret i skibsoverførsler af olie i slutningen af januar 2018.

                                    8898740

                                    30.3.2018

                                    10.

                                    CHON MA SAN
                                    Det nordkoreanske skib CHON MA SAN var involveret i skibsoverførsler af olie i midten af november 2017.

                                    8660313

                                    30.3.2018

                                    11.

                                    NAM SAN 8
                                    Det nordkoreanske råolietankskib NAM SAN 8 menes at have været involveret i skibsoverførsler af olie.

                                    8122347

                                    30.3.2018

                                    12.

                                    YU SON
                                    Det nordkoreanske tankskib YU SON menes at have været involveret i skibsoverførsler af olie.

                                    8691702

                                    30.3.2018

                                    13.

                                    WOORY STAR
                                    Det nordkoreanske lastskib WOORY STAR menes at have været involveret i ulovlige overførsler af forbudte varer fra DPRK.

                                    8408595

                                    30.3.2018

                                    14.

                                    JI SONG 8
                                    Det nordkoreanske lastskib JI SONG 8 ejes af Phyongchon Shipping & Marine og menes at have været involveret i ulovlige overførsler af forbudte varer fra DPRK.

                                    8503228

                                    Phyongchon Shipping & Marine

                                    30.3.2018

                                    15.

                                    HAP JANG GANG 6
                                    Supplerende oplysninger: Det nordkoreanske lastskib HAP JANG GANG 6 ejes af Hapjanggang Shipping Corp og menes at have været involveret i ulovlige overførsler af forbudte varer fra DPRK.

                                    9066540

                                    Hapjanggang Shipping Corp

                                    30.3.2018«

                        2)

                        I bilag XIV til forordning (EU) 2017/1509 affattes punkt 1 til 33 under overskriften »B. Fartøjer, som er forbudt adgang til havne« således:

                                    »Skibets navn

                                    IMO-nummer

                                    Dato for FN's opførelse på listen

                                    1.

                                    PETREL 8
                                    Supplerende oplysninger: ikke oplyst

                                    9562233
                                    (MMSI-nummer: 620233000)

                                    3.10.2017

                                    2.

                                    HAO FAN 6
                                    Supplerende oplysninger: ikke oplyst

                                    8628597
                                    (MMSI-nummer: 341985000)

                                    3.10.2017

                                    3.

                                    TONG SAN 2
                                    Supplerende oplysninger: ikke oplyst

                                    8937675
                                    (MMSI-nummer: 445539000)

                                    3.10.2017

                                    4.

                                    JIE SHUN
                                    Supplerende oplysninger: ikke oplyst

                                    8518780
                                    (MMSI-nummer: 514569000)

                                    3.10.2017

                                    5.

                                    BILLIONS NO. 18
                                    Supplerende oplysninger: ikke oplyst

                                    9191773

                                    28.12.2017

                                    6.

                                    UL JI BONG 6
                                    Supplerende oplysninger: ikke oplyst

                                    9114555

                                    28.12.2017

                                    7.

                                    RUNG RA 2
                                    Supplerende oplysninger: ikke oplyst

                                    9020534

                                    28.12.2017

                                    8.

                                    RYE SONG GANG 1
                                    Supplerende oplysninger: ikke oplyst

                                    7389704

                                    28.12.2017

                                    9.

                                    CHON MYONG 1
                                    Supplerende oplysninger: Det nordkoreanske olietankskib CHON MYONG 1 foretog en skibsoverførsel, sandsynligvis af olie, i slutningen af december 2017.

                                    8712362

                                    30.3.2018

                                    10.

                                    AN SAN 1
                                    Supplerende oplysninger: Det nordkoreanske tankskib AN SAN 1 var involveret i skibsoverførsler, sandsynligvis af olie, i slutningen af januar 2018.

                                    7303803

                                    30.3.2018

                                    11.

                                    YU PHYONG 5
                                    Supplerende oplysninger: Det nordkoreanske handelsskib YU PHONG 5 importerede raffinerede olieprodukter til Nampo, DPRK, den 29. november 2017 gennem en skibsoverførsel foretaget den 26. november 2017.

                                    8605026

                                    30.3.2018

                                    12.

                                    SAM JONG 1
                                    Supplerende oplysninger: Det nordkoreanske handelsskib SAM JONG 1 var involveret i skibsoverførsler af olie i slutningen af januar 2018.

                                    8405311

                                    30.3.2018

                                    13.

                                    SAM JONG 2
                                    Supplerende oplysninger: Det nordkoreanske handelsskib SAM JONG 2 var involveret i skibsoverførsler af olie i slutningen af januar 2018.

                                    7408873

                                    30.3.2018

                                    14.

                                    SAM MA 2
                                    Supplerende oplysninger: Det nordkoreanske olietankskib SAM MA 2 importerede raffinerede olieprodukter i oktober, begyndelsen af november og midten af november 2017 gennem adskillige skibsoverførsler.

                                    8106496

                                    30.3.2018

                                    15.

                                    YU JONG 2
                                    Supplerende oplysninger: Det nordkoreanske olietankskib YU JONG 2 var involveret i skibsoverførsler af olie i november 2017. YU JONG 2 var også involveret i en skibsoverførsel, sandsynligvis af olie, med MIN NING DE YOU 078 den 16. februar 2018.

                                    8604917

                                    30.3.2018

                                    16.

                                    PAEK MA
                                    Supplerende oplysninger: Det nordkoreanske skib PAEK MA var involveret i skibsoverførsler af olie i midten af januar 2018.

                                    9066978

                                    30.3.2018

                                    17.

                                    JI SONG 6
                                    Supplerende oplysninger: Det nordkoreanske tankskib JI SONG 6 var involveret i skibsoverførsler af olie i slutningen af januar 2018.

                                    8898740

                                    30.3.2018

                                    18.

                                    CHON MA SAN
                                    Supplerende oplysninger: Det nordkoreanske skib CHON MA SAN var involveret i skibsoverførsler af olie i midten af november 2017.

                                    8660313

                                    30.3.2018

                                    19.

                                    NAM SAN 8
                                    Supplerende oplysninger: Det nordkoreanske råolietankskib NAM SAN 8 menes at have været involveret i skibsoverførsler af olie.

                                    8122347

                                    30.3.2018

                                    20.

                                    YU SON
                                    Supplerende oplysninger: Det nordkoreanske tankskib YU SON menes at have været involveret i skibsoverførsler af olie.

                                    8691702

                                    30.3.2018

                                    21.

                                    WOORY STAR
                                    Supplerende oplysninger: Det nordkoreanske lastskib WOORY STAR menes at have været involveret i ulovlige overførsler af forbudte varer fra DPRK.

                                    8408595

                                    30.3.2018

                                    22.

                                    ASIA BRIDGE 1
                                    Supplerende oplysninger: ASIA BRIDGE 1 blev lastet med nordkoreansk kul ved Nampo, DPRK, den 22. oktober 2017 og overførte det til Cam Pha, Vietnam.

                                    8916580

                                    30.3.2018

                                    23.

                                    XIN GUANG HAI
                                    Supplerende oplysninger: Handelsskibet XIN GUANG HAI blev lastet med nordkoreansk kul ved Taean, DPRK, den 27. oktober 2017 og overførte det til Port Klang, Malaysia, den 18. december 2017.

                                    9004700

                                    30.3.2018

                                    24.

                                    HUA FU
                                    Supplerende oplysninger: HUA FU blev lastet med nordkoreansk kul i Najin, DPRK, den 24. september 2017.

                                    9020003

                                    30.3.2018

                                    25.

                                    YUK TUNG
                                    Supplerende oplysninger: YUK TUNG var involveret i en skibsoverførsel, sandsynligvis af olie, med RYE SONG GANG i januar 2018.

                                    9030591

                                    30.3.2018

                                    26.

                                    KOTI
                                    Supplerende oplysninger: KOTI var involveret i en skibsoverførsel, sandsynligvis af olie, med KUM UN SAN 3 den 9. december 2017.

                                    9417115

                                    30.3.2018

                                    27.

                                    DONG FENG 6
                                    Supplerende oplysninger: DONG FENG 6 blev lastet med nordkoreansk kul i Hamhung, DPRK, den 11. juli 2017 til eksport i strid med FN's sanktioner.

                                    9008201

                                    30.3.2018

                                    28.

                                    HAO FAN 2
                                    Supplerende oplysninger: HAO FAN 2 blev lastet med nordkoreansk kul i Nampo, DPRK, den 3. juni 2017 til eksport i strid med FN's sanktioner.

                                    8747604

                                    30.3.2018

                                    29.

                                    HAO FAN 6
                                    Supplerende oplysninger: HAO FAN 6 blev lastet med nordkoreansk kul i Nampo, DPRK, den 27. august 2017.

                                    8628597

                                    30.3.2018

                                    30.

                                    JIN HYE
                                    Supplerende oplysninger: JIN HYE var involveret i en skibsoverførsel med CHON MA SAN den 16. december 2017.

                                    8518572

                                    30.3.2018

                                    31.

                                    FAN KE
                                    Supplerende oplysninger: FAN KE blev lastet med nordkoreansk kul i Nampo, DPRK, i september/oktober 2017.

                                    8914934

                                    30.3.2018

                                    32.

                                    WAN HENG 11
                                    Supplerende oplysninger: WAN HENG 11 var involveret i en skibsoverførsel, sandsynligvis af olie, med RYE SONG GANG 1 den 13. februar 2018.
                                    Wan Heng 11, et skib, der tidligere førte Belizes flag, opererer nu som et skib, der fører DPRK's flag under navnet KUMJINGANG3 eller Kum Jin Gang 3.

                                    8791667

                                    30.3.2018

                                    33.

                                    MIN NING DE YOU 078
                                    Supplerende oplysninger: MIN NING DE YOU var involveret i en skibsoverførsel, sandsynligvis af olie, med YU JONG 2 den 16. februar 2018.

                                    Findes ikke

                                    30.3.2018«